CELEX: 62019CN0910
Language: fi
Date: 2019-12-12 00:00:00
Title: Asia C-910/19: Ennakkoratkaisupyyntö, jonka Tribunal Supremo (Espanja) on esittänyt 12.12.2019 – Bankia SA v. Unión Mutua Asistencial de Seguros (UMAS)

23.3.2020   
            
            
               FI
            
            
               Euroopan unionin virallinen lehti
            
            
               C 95/14
            
         
      Ennakkoratkaisupyyntö, jonka Tribunal Supremo (Espanja) on esittänyt 12.12.2019 – Bankia SA v. Unión Mutua Asistencial de Seguros (UMAS)
      (Asia C-910/19)
      (2020/C 95/15)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Tribunal Supremo
      
         Pääasian asianosaiset
      
      
         Valittaja: Bankia SA
      
         Vastapuoli: Unión Mutua Asistencial de Seguros (UMAS)
      
         Ennakkoratkaisukysymykset
      
      Euroopan unionin tuomioistuimelle esitetään seuraavat ennakkoratkaisukysymykset, jotka koskevat arvopapereiden yleisölle tarjoamisen tai kaupankäynnin kohteeksi ottamisen yhteydessä julkistettavasta esitteestä ja direktiivin 2001/34/EY muuttamisesta 4.11.2003 annetun Euroopan parlamentin ja neuvoston direktiivin 2003/71/EY (1) 3 artiklan 2 kohdan ja 6 artiklan tulkintaa:
      
                  1)
               
               
                  Kun yleisölle on tehty osakkeiden merkitsemistä koskeva tarjous, joka on suunnattu sekä vähittäissijoittajille että kokeneille sijoittajille ja jonka yhteydessä on julkaistu vähittäissijoittajille suunnattu esite, voivatko molemman tyyppiset sijoittajat vaatia vahingonkorvausta esitteen perusteella vai kuuluuko tällainen mahdollisuus vain vähittäissijoittajille?
               
            
                  2)
               
               
                  Jos ensimmäiseen kysymykseen on vastattava, että tällainen mahdollisuus kuuluu myös kokeneille sijoittajille, voidaanko sitä, missä määrin kokeneet sijoittajat olivat tietoisia liikkeeseenlaskijan taloudellisesta tilanteesta, muuten kuin esitteen perusteella, arvioida niiden ja kyseisen liikkeeseenlaskijan välisten oikeudellisten tai kaupallisten suhteiden perusteella (kun ne ovat esimerkiksi sen osakkeenomistajia tai sen hallintoelinten jäseniä)?
               
            
         (1)  EUVL 2003, L 345, s. 64.